Örugglega ekki versta myndin sem til er af Gubba en það fannst engin verri í fljótu bragði . Guðbjartur Hannesson er velferðarráðherra í ríkisstjórn Íslands . í síðasta mánuði kaus hann að taka þá sjálfstæðu ákvörðun , að ganga fram hjá kjararáði , sem ákvarðar laun opinberra starfsmanna , og hækka laun forstjóra Landsspítala , Björns Zoëga um rúmlega 450 þúsund krónur á mánuði sem varð til þess að nú hefur Björn rúmar 2,3 miljónir í mánaðartekjur . Ástæða þessarar launahækkunar segir Guðbjartur vera þá , að Birni hafi boðist betri laun við stjórn sjúkrahúss í Svíþjóð og að Landsspítalinn hafi ekki efni á að missa þennan fjölhæfa forstjjóra sem er allt í senn , Forstjóri LSH sem og bæklunarskurðlæknir en einnig kennir hann við Háskóla Íslands . Það er því ekkert hlaupið að því að fá mann sem þarf ekki að sofa þar sem hann kennir á morgnanna , sker á daginn og stjórnar sjúkrahúsrekstrinum á kvöldin og nóttunni , eða það mundi maður ætla miðað við hvernig velferðarráðherran hleður lofinu í mörgum lögum á forstjóran . En er þetta brot á lögum um kjararáð og ráðherraábyrgð ? Lítum nánar á það . Í lögum um kjarasamninga opinberra starfsmanna segir meðal annars í 3. gr. [ Ráðherra ] 1 ) fer með fyrirsvar ríkissjóðs við gerð og framkvæmd kjarasamninga samkvæmt lögum þessum . Hann skipar nefnd manna til að annast samninga af sinni hendi og tilkynnir viðsemjendum sínum skipan hennar . Þarna er skýrt kveðið á um hvernig ferlið skal vera og þarf enginn að efast um það . Það er engin ástæða fyrir því að setja hér inn allan kaflan um Kjararáð , en þar kemur strax fram í 1. grein hvert ætlunarhlutverk það hefur . Þetta er ekki mikil lesning en áhugaverð . Hægt er að skoða það nánar hérna . Þá komum við að því sem vegur þyngst í þessu öllu saman en það eru lög um ráðherraábyrgð . Það sem stingur strax í augun er það sem fjallað er um í 13. gr . Hafi ráðherra bakað almenningi eða einstaklingi fjártjón með framkvæmd eða vanrækslu , sem refsiverð er eftir lögum þessum , skal og þegar þess er krafist , jafnframt hegningunni dæma hann til að greiða skaðabætur , en um skaðabótaskyldu hans fer eftir almennum reglum . Ég hvet fólk til að lesa yfir lögin sem hér er vitnað í á undan svo það geti myndað sér skoðun um það hvort ráðherra braut eitthvað af lögum með ákvörðun sinni en í mínum huga er ekki spurning að hann hefur gert það og ætti umsvifalaust að segja af sér sem ráðherra . Það er orðin landlæg plága á íslandi að þingmenn og ráðherrar sniðgangi þau lög sem þeir sjálfir setja en ætlast til að allir aðrir landsmenn fari eftir þeim . Hroki og yfirgangur slíkra á og þarf að taka fyrir með öllum tiltækum ráðum áður en illa fer .